I det siste året har sentrale talsmenn frå dei raud-grøne, som stadig understrekar at dei har fleirtal i Stortinget og dermed kan gjera kva dei vil, koma med utspel om store statlege oppkjøp av bedrifter. Det gjeld eigardel i Norske Skog, kjøp av alle aksjar på private hender i Telenor, kjøp av aksjar i SAS og kraftige oppkjøp i treforedlingsindustrien. Mitt spørsmål vert då: Sidan det ikkje er gitt signal om dette korkje i budsjettinnstillinga eller i eigarskapsmeldinga, kan representanten Eldegard stadfesta at desse utspela verkeleg er gjeldande raud-grøn politikk som skal gjennomførast, eller om det me er vitne til, meir er snakk om verbale demonstrasjonstog frå interne oppsisjonspolitikarar i fleirtalskoalisjonen.